**ELŐTERJESZTÉS**

**Szombathely Megyei Jogú Város Közgyűlése Jogi és Társadalmi Kapcsolatok Bizottságának 2017. október 24-i ülésére**

**Javaslat a 2704 hrsz-ú ingatlanon a Trianoni tragédia emlékét megörökítő köztéri műalkotás tervpályázati kiírásának elfogadására**

Szombathely Megyei Jogú Város Közgyűlése a 350/2016. (X.27.) Kgy. számú határozatával elhatározta, hogy a trianoni tragédia emlékére a 2704 hrsz-ú közpark területének keleti részén köztéri műalkotást helyez el.

A Közgyűlés felhatalmazta a Gazdasági és Városstratégiai Bizottságot, hogy a Jogi és Társadalmi Kapcsolatok Bizottság szakmai véleménye alapján a 310/2015. (X.28.) Korm. rendelet (a továbbiakban: Korm. rendelet) szerint nyílt művészeti tervpályázat kiírásáról és lefolytatásáról gondoskodjon.

A Gazdasági és Városstratégiai Bizottság a 299/2017. (X.05.) GVB. sz. határozatával felkérte a polgármestert, hogy az októberi bizottság elé terjessze be a Trianoni tragédia emlékét megörökítő köztéri műalkotás megvalósítására vonatkozó javaslatát és a konkrét pályázati kiírás tervezetét.

Az elkészített tervpályázati kiírás tervezetét az előterjesztés melléklete tartalmazza.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. október „ ”**

 **/: Dr. Puskás Tivadar :/**

## Határozati javaslat

**…./2017. (X. 24.) JTKB számú határozat**

1. A Bizottság a „Javaslat a 2704 hrsz-ú ingatlanon a Trianoni tragédia emlékét megörökítő köztéri műalkotás tervpályázati kiírásának elfogadására” szóló előterjesztést megtárgyalta, és a tervpályázati kiírást a 350/2016. (X.27.) Kgy. sz. határozatban kapott felhatalmazás alapján az előterjesztés szerinti tartalommal elfogadja.
2. A Bizottság felkéri a polgármestert, amennyiben költségvetési forrás rendelkezésre áll, a tervpályázat kiírásáról gondoskodjon.

**Felelős**: Dr. Puskás Tivadar polgármester

Koczka Tibor alpolgármester

Dr. Takátsné Dr. Tenki Mária, a Jogi és Társadalmi Kapcsolatok Bizottságának elnöke

 Dr. Károlyi Ákos jegyző

 (A végrehajtásért:

Dr. Bencsics Enikő, az Egészségügyi és Közszolgálati Osztály vezetője,

Lakézi Gábor, a Városüzemeltetési Osztály vezetője)

**Határidő**: azonnal /1. pont vonatkozásában/

 2018. március 31. /2. pont vonatkozásában/